stanford-oval/wikipedia huggingface dataset:
Sophie Turner
Näyttelijänura

Turner sai ensimmäisen televisioroolinsa vuonna 2009, kun hänet valittiin yhdysvaltalaisen HBO:n tuottamaan televisiosarjaan Game of Thrones. Hän esittää Eddard Starkin vanhinta tytärtä Sansaa. Turnerin koulun draamaopettaja rohkaisi häntä koe-esiintymään rooliin. Hän värjäsi vaaleat hiuksensa punaruskeiksi roolia varten. Sarjaa alettiin esittää keväällä 2011. Turner on saanut roolistaan Young Artist -palkintoehdokkuuden.
Vuonna 2012 Turner valittiin Isabel Coixetin ohjaaman jännityselokuvan Another Me pääosaan. Elokuva sai ensi-iltansa marraskuussa 2013 Rooman elokuvajuhlilla. Vuonna 2013 Turner esiintyi myös Adeline Marchin roolissa BBC:n televisioelokuvassa Kolmastoista kertomus. Turner näyttelee Heatheria vuoden 2015 toimintakomediassa Barely Lethal.
Tammikuussa 2015 ilmoitettiin Turnerin valitsemisesta nuoren Jean Greyn rooliin Bryan Singerin ohjaamassa supersankarielokuvassa X-Men: Apocalypse. Se sai ensi-iltansa toukokuussa 2016.
Maaliskuussa ja huhtikuussa 2018 hän oli kuvaamassa indie-elokuvaa, Heavyä, Torontossa. Turner uusi roolinsa Jean Greynä vuonna 2019 ensi-iltansa saaneessa elokuvassa, X-Men: Dark Phoenix.
Yksityiselämä

Turner meni naimisiin muusikko Joe Jonasin kanssa toukokuussa 2019 seurusteltuaan vuodesta 2016 lähtien. Heidät vihittiin ensimmäisen kerran Las Vegasissa toukokuussa 2019 ja Etelä-Ranskassa kuukautta myöhemmin. Pariskunnan esikoistyttö syntyi heinäkuussa 2020. Vuonna 2022 heille syntyi toinen tyttö. Avioliitto päättyi eroon syksyllä 2023.
Filmografia

Sophie Turner San Diegon Comic-Coneissa vuosina 2015 (vasemmalla) ja 2017 (oikealla).
| Elokuvat> Vuosi | Elokuvat> Nimi | Elokuvat> Rooli | Elokuvat> Muuta | Elokuvat>  |
| --- | --- | --- | --- | --- |
| 2013 | Another Me | Fay |  |  |
| 2013 | Kolmastoista kertomus | nuori Adeline March |  |  |
| 2015 | Barely Lethal | Heather / Agentti 84 |  |  |
| 2016 | X-Men: Apocalypse | Jean Grey |  |  |
| 2018 | Josie | Josie |  |  |
| 2018 | Time Freak | Debbie |  |  |
| 2019 | X-Men: Dark Phoenix | Jean Grey / Feeniks |  |  |
| 2019 | Heavy | Maddie |  |  |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot | Televisiosarjat>  |
| --- | --- | --- | --- | --- |
| 2011–2019 | Game of Thrones | Sansa Stark | 59 jaksoa |  |
| 2020 | Survive | Jane |  |  |
Palkinnot ja ehdokkuudet

| Screen Actors Guild Award> Vuosi | Screen Actors Guild Award> Elokuva/Sarja | Screen Actors Guild Award> Kategoria | Screen Actors Guild Award> Tulos | Screen Actors Guild Award>  |
| --- | --- | --- | --- | --- |
| 2011 | Game of Thrones | Paras näyttelijäkokoonpano draamasarjassa | Ehdokkuus |  |
| 2013 | Game of Thrones | Paras näyttelijäkokoonpano draamasarjassa | Ehdokkuus |  |
| 2014 | Game of Thrones | Paras näyttelijäkokoonpano draamasarjassa | Ehdokkuus |  |
| 2015 | Game of Thrones | Paras näyttelijäkokoonpano draamasarjassa | Ehdokkuus |  |
| 2016 | Game of Thrones | Paras näyttelijäkokoonpano draamasarjassa | Ehdokkuus |  |
| 2017 | Game of Thrones | Paras näyttelijäkokoonpano draamasarjassa | Ehdokkuus |  |
Primetime Emmy -palkinto
| Vuosi | Elokuva/Sarja | Kategoria | Tulos |  |
| 2019 | Game of Thrones | Paras naissivuosa draamasarjassa | Ehdokkuus |  |
Aiheesta muualla

Kuvia tai muita tiedostoja aiheesta Sophie Turner Wikimedia Commonsissa
Sophie Turner Internet Movie Databasessa. (englanniksi)
Sophie Turner (oik.) ja Maisie Williams fanitapaamisessa Game of Thronesin pilottijakson kuvausten aikaan marraskuussa 2009.
Flash Airlines

| Flash Airlines |
| --- | --- |

 IATA: 7K  –  ICAO: FSH 
Kutsukoodi:  FLASH
Perustettu:  1995
Lakkautettu:  maaliskuu 2004
Laivaston koko:  2
Solmukohdat:  Sharm el-Sheikhin kansainvälinen lentoasema
Emoyhtiö:  Flash Group
Kotipaikka:   Kairo, Egypti
Flash Airlinesin Boeing 737-300.
Flash Airlinesin Boeing 737-300 Pariisin Charles de Gaullen kansainvälisellä lentoasemalla vuonna 2003.
Flash Airlines (IATA: –, ICAO: FSH, kutsukoodi: FLASH) oli yksityinen charter-lentoyhtiö, joka toimi Egyptin Kairosta käsin. Se oli osa Flash Group -matkailuyhtiötä. Lentoyhtiöllä oli kaksi Boeing 737-300 -lentokonetta, jotka hoitivat kaupallisia tilauslentoja kansainvälisillä ja kotimaan reiteillä.
3. tammikuuta 2004 Flash Airlinesin lento 604 syöksyi Punaiseenmereen hetken Sharm el-Sheikistä lähdön jälkeen.
Onnettomuuden jälkeen Sveitsin ilmailuviranomainen kertoi, että tutkimukset huhti- ja lokakuussa 2002 olivat paljastaneet turvallisuusongelman Flash Airlinesin koneissa, ja koska Flash ei korjannut näitä asioita, lentoyhtiötä kiellettiin lentämästä Sveitsiin. Kuitenkin Egyptin ilmailuviranomaiset väittivät Sveitsin oletuksia valheellisiksi ja sanoivat, että heidän asiakirjojensa mukaan Flash Airlinesin koneet olivat turvallisia. Suomen Ilmailulaitos antoi yhtiölle luvan tehdä charterlentoja Suomesta Egyptiin syyskuussa 2003, koska Sveitsistä lähetetty varoitussähköposti oli mennyt vahingossa väärään kansioon sähköpostiohjelmassa.
Yhtiö meni konkurssiin kaksi kuukautta onnettomuuden jälkeen.
Aiheesta muualla

Kuvia tai muita tiedostoja aiheesta Flash Airlines Wikimedia Commonsissa
Ester Roeck-Hansen

| Ester Roeck-Hansen |
| --- | --- |

Henkilötiedot
Syntynyt: 12. elokuuta 1897 Uddevalla, Ruotsi
Kuollut: 14. kesäkuuta 1987 (89 vuotta) Tukholma, Ruotsi
Ammatti:  näyttelijä
Aiheesta muualla
IMDb 
Ester Linnéa Roeck-Hansen (o.s. Andersson; 12. elokuuta 1897 Uddevalla, Ruotsi – 14. kesäkuuta 1987 Tukholma, Ruotsi) oli ruotsalainen näyttelijä.
Filmografia

1926 – Dollarmillionen
1926 – Murtovarkaus
1931 – Hotell Paradisets hemlighet
1932 – Svarta rosor
1944 – ...och alla dessa kvinnor
1945 – Kungliga patrasket
1947 – Sjätte budet
1949 – Kärleken segrar
1952 – För min heta ungdoms skull
1956 – Flickan i frack
Aiheesta muualla

Ester Roeck-Hansen Internet Movie Databasessa. (englanniksi)
Floridanneula

| Floridanneula |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Merineulat Syngnathidae
Suku::  Syngnathus
Laji::  floridae
Kaksiosainen nimi
 Doryichthys boaja  Jordan & Gilbert, 1882 
Katso myös
   Floridanneula Wikispeciesissä   Floridanneula Commonsissa 
Infobox OKNimi-testi OKIUCN-testi OK: 
Floridanneula (Syngnathus floridae) on merineulojen heimoon kuuluva kala, jota tavataan lähinnä Pohjois-Amerikassa.
Koko ja ulkonäkö

Floridanneula yltää parhaimmillaan 25 senttimetrin mittaan. Lajilla on pitkänomainen suu. Kellanvihreällä pohjalla on pitkittäisraitoja.
Levinneisyys ja elinympäristö

Laji elää merivedessä. Floridanneula elää lähinnä eteläisessä Pohjois-Amerikassa ja Väli-Amerikan tuntumassa. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.
Ravinto

Lajin kalat syövät enimmäkseen katkarapuja ja pieniä äyriäisiä.
FC Dinamo Bukarest

FC Dinamo Bucureşti on vuonna 1948 perustettu romanialainen jalkapalloseura. Dinamo on Steauan jälkeen Romanian toiseksi menestynein seura 18 mestaruudellaan, joista viimeisin tuli vuonna 2007. Dinamo oli alun perin Securitaten seura. Dinamon värit ovat punainen ja valkoinen, ja joukkue pelaa kotiottelunsa Ştefan cel Maren -stadionilla, jota tuttavallisesti kutsutaan nimellä "Groapa" ("Kuoppa"). Dinamon lempinimi on "Câinii roşii" ("Punaiset koirat") ja seuran kannattajia sanotaan "koiriksi".
Dinamon tunnetuimpiin pelaajiin ovat kuuluneet muun muassa Cornel Dinu, Florea Dumitrache, Dudu Georgescu, Cătălin Hâldan, Adrian Mutu, Jean Vlădoiu, Florentin Petre, Nicolae Mitea ja aromuunilupaus Ianis Zicu.
Saavutukset

Romanian mestaruudet (18): 1955, 1962, 1963, 1964, 1965, 1971, 1973, 1975, 1977, 1982, 1983, 1984, 1990, 1992, 2000, 2002, 2004, 2007
Romanian cup (13): 1959, 1963, 1968, 1982, 1984, 1986, 1990, 2000, 2001, 2003, 2004, 2005, 2012
Aiheesta muualla

Wikimedia Commonsissa on kuvia tai muita tiedostoja aiheesta .
Fan Club DINAMO
(romaniaksi) DINAMO Fans (Arkistoitu – Internet Archive)
(romaniaksi) Historia Dinamo
Liga I -joukkueet kaudella 2011–2012
Astra •
Brașov •
Ceahlăul •
CFR Cluj •
Concordia •
Dinamo •
Gaz Metan •
Mioveni •
Oțelul •
Pandurii •
Petrolul •
Rapid •
Sportul Studențesc •
Steaua •
Târgu Mureș •
Universitatea Cluj •
Vaslui •
Voința
Skanssi (linnoite)

Skanssi vuodelta 1627 Lieveldessä, Hollannissa.
Skanssi on pieni suojaava maa- tai kivivallista muodostuva linnoite, jota käytettiin muun muassa tykistön suojaamiseen pääasiassa Pohjois-Euroopassa keskiajalta 1800-luvulle asti. Korkeudeltaan ne voivat olla metristä jopa kolmeen metriin ja pituudeltaan kymmeniä metrejä.
Fairfield Shipbuilding and Engineering Company

| Fairfield Shipbuilding and Engineering Company |
| --- | --- |
Yritysmuoto:  Public
Perustettu:  1834
Lakkautettu:  Yhdistetty 1968 muihin yrityksiin Upper Clyde Shipbuilders yhtiötä muodostettaessa
Avainhenkilöt:  Sir William Pearce Sir Alexander Kennedy
Kotipaikka:  Govan, UK
Toimiala:  laivanrakennus
Tuotteet:  sotalaivat, kauppalaivat, risteilyalukset, laivamoottorit
Infobox OKVirheellinen NIMI-arvo: 
Fairfield Shipbuilding and Engineering Company oli brittiläinen laivanrakennusyritys, joka toimi Govanin alueella Clyde-joen varrella Glasgowissa Skotlannissa. Fairfields, kuten yhtiötä usein lyhyesti kutsutaan, oli aikansa tärkeimpiä sotalaivojen valmistajia maailmassa, se myi maailmansotien välillä runsaasti aluksia Kuninkaalliselle laivastolle sekä laivastoille ympäri maailmaa. Yhtiö valmisti myös risteilyaluksia kuten ennätyksiä rikkoneita Cunard Linen ja Canadian Pacificin aluksia. Se valmisti myös Kanaalin liikenteeseen nopeita postialuksia sekä erilaisia lauttoja esimerkiksi Bosporin salmen liikenteeseen sekä Niilin turisimia varten.
Historia

Charles Randolph aloitti 1834 yhtiön liiketoiminnan toimittaessaan valmistamiaan kaivostarvikkeita toiminimellä Randolph & Elliott. Hän valmisti tuotteensa Tradestonissa Glasgowissa. John Elder liittyi yhtiöön 1852 ja laivanrakennus eriytettiin 1858 Govanin vanhalle telakka-alueelle  toiminimelle Randolph, Elder and Company, jonka ensimmäinen alus No 14 valmistui 1861.
Toiminta siirtyi 1868 uudelle Fairfieldin maatilalle rakennetulle telakalle, ja yhtiön nimi muutettiin 1886 Fairfield Shipbuilding and Engineering Companyksi. Tällöin yhtiön pääomistajana oli Sir William Pearce.
Yhtiö perusti 1905 Coventry Ordnance Worksin yhdessä Yarrow Shipbuildersin ja muutamien muiden kanssa. Yhtiö liitettiin 1919 Northumberland Shipbuilding Groupia, jolloin Alexander Kennedystä tuli toimitusjohtaja. Kennedystä tehtiin 1930 Fairfieldin hallituksen puheenjohtaja, missä tehtävässä hän toimi vuoteen 1935, jolloin Lithgows valtasi yrityksen.
Yhtiöstä tuli 1968 osa Upper Clyde Shipbuilders konsernia, joka kaatui 1971. Yhtiö perustettiin uudelleen Govan Shipbuildersin nimellä, joka 1977 kansallistettiin sekä liitettiin osaksi British Shipbuilders yhtymää. Kansallistetun yhtymä myytiin 1988 paloina, jolloin entinen Fairfieldin telakka myytiin Kvaernerille. Telakasta muodostettiin Kvaerner Govan. Telakka myytiin 1999 edelleen BAE Systems Marinelle ja nykyisin se tunnetaan nimellä BAE Systems Surface Ships.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Clyde-joen telakat
Telakka-alue Glasgow'ssa 1909
Käännös suomeksi
FC Eintracht Schwerin

FC Eintracht Schwerin on saksalainen jalkapalloseura Schwerinistä.
Historia

Seuran juuret ovat vuonna 1900 perustetuissa Wacker Schwerinissä ja VfL Schwerinissä. Vuonna 1903 perustettiin Schweriner FC 03, ja nämä seurat yhdistäytyivät vuonna 1938 Schweriner Sportvereiniksi. Tämä seura lopetettiin neuvostovallan alettua, mutta vuonna 1945 perustettiin armeijasta riippumaton Vorwärts Schwerin. Kolme vuotta myöhemmin seura joutui kuitenkin Deutsche Volkspolizein hallinnan alle. Kaudella 1949–1950 seura pelasi ensimmäistä kertaa DDR-Oberligassa, mutta kausi päättyi putoamiseen. Vuonna 1951 seuran nimeksi vaihdettiin BSG Einheit Schwerin.
Kaudeksi 1952–1953 seura siirrettiin Rostockiin, jossa se pelasi nimellä Dynamo Rostock. Yhden kauden jälkeen seura kuitenkin palautettiin Schweriniin, koska seuran tukemisessa oli vaikeuksia, eikä joukkueen pelaajille kyetty järjestämään kunnollisia asuintiloja. Seuran palattua Schweriniin se perustettiin uudestaan nimellä SG Dynamo Schwerin. Vuonna 1956 perustettiin jalkapallojaosto SC Traktor Schwerin, joka korvasi BSG Einheit Schwerinin. Tämäkään asetelma ei kestänyt kauaa, sillä seitsemän vuoden päästä perustettiin BSG Motor Schwerin. Vuonna 1990 seuran nimi vaihtui vielä PSV Schweriniksi ja lopulta vuoden päästä PSV fuusioitui SV Grün Weiss Schwerinin kanssa muodostaen 1.FSV Schwerinin. Seuran nimi vaihtui vielä useaan otteeseen Itä-Saksan kaaduttua, mutta vuonna 1996 nykyinen seura perustettiin seurafuusion kautta.
Aiheesta muualla

Virallinen kotisivu (Arkistoitu – Internet Archive) (englanniksi)
PSV Schwerinin ja Dynamo Dresdenin välinen ottelu kesällä 1990.
Floridan territorio

| Floridan territorio Florida Territory> 1822–1845 |
| --- | --- |
  
Valtiomuoto:  Yhdysvaltain territorio
osa :  Yhdysvallat
Pääkaupunki:  1822–1824   St. Augustine     (Itä-Florida)   Pensacola     (Länsi-Florida) 1824–1845   Tallahassee
Edeltäjä:   Itä-Florida  Länsi-Florida
Seuraaja:   Florida
Floridan territorio (engl. Florida Territory) oli Yhdysvaltain territorio, joka perustettiin 30. maaliskuuta 1822 ja lakkautettiin 3. maaliskuuta 1845, jolloin territoriosta tuli osavaltio. Alun perin Florida kuului Espanjalle, ja oli jaettu Itä- ja Länsi-Floridan provinsseihin. Yhdysvalloille Florida siirtyi 1819, jolloin Adamsin–Onísin sopimus allekirjoitettiin.
Kuvernöörit > Sotilaskuvernöörit

| Nimi | Virassa |
| --- | --- |
Andrew Jackson: 1821
Kuvernöörit > Kuvernöörit

| Nimi | Virassa | Puolue |
| --- | --- | --- |
| William Pope Duval | 1822–1834 | Demokraatti |
| John Henry Eaton | 1834–1836 | Demokraatti |
| Richard Keith Call | 1836–1839 | Whig |
| Robert Raymond Reid | 1839–1841 | Demokraatti |
| Richard Keith Call | 1841–1844 | Whig |
| John Branch | 1841–1844 | Demokraatti |
Aiheesta muualla

Kuvia tai muita tiedostoja aiheesta Floridan territorio Wikimedia Commonsissa
Facundo Campazzo

| Facundo Campazzo |
| --- | --- |
 Campazzo vuonna 2017.
Henkilötiedot
Koko nimi:  Facundo Campazzo
Syntynyt: 23. maaliskuuta 1991 (ikä 33) Córdoba, Argentiina
Kansalaisuus:   Argentiina    Espanja
Koripalloilija
Pelipaikka:  Pelintekijä
Pituus:  178 cm
Paino:  88 kg
Pelaajaura
Seurajoukkueet
2008–2014 2014– 2015–2017:  Peñarol Real Madrid → CB Murcia
Maajoukkueet
:   Argentiina
Aiheesta muualla
FIBA
| Mitalit> Maa:   Argentiina.Miesten koripallo.MM-kilpailut  | Mitalit> Maa:   Argentiina.Miesten koripallo.MM-kilpailut  | Mitalit> Maa:   Argentiina.Miesten koripallo.MM-kilpailut  | Maa:   Argentiina> Miesten koripallo. |
| --- | --- | --- | --- |
|  Hopeaa | Kiina 2019 |  |  |
| AM-kilpailut  | AM-kilpailut  | AM-kilpailut  |  |
|  Hopeaa | Meksiko 2015 |  |  |
|  Hopeaa | Argentiina ym. 2017 |  |  |
|  Pronssia | Venezuela 2013 |  |  |
Facundo Campazzo (s. 23. maaliskuuta 1991 Córdoba) on argentiinalainen koripalloilija, pelipaikaltaan pelintekijä. Hän on pelannut urallaan kotimaassaan ja Espanjan pääsarjassa, pisimpään Real Madridissa ja on voittanut kummankin maan mestaruuksia ja lukuisia henkilökohtaisia palkintoja. Campazzo on myös pitkäaikainen Argentiinan maajoukkuepelaaja ja on saavuttanut maajoukkueessa muun muassa hopeaa Kiinan MM-kilpailuista 2019.
Elämä ja ura > Seurajoukkueet

Campazzo pelasi vuodet 2008–2014 kotimaansa Peñarolissa jossa voitti muun muassa Argentiinan mestaruuden vuosina 2010, 2011, 2012 ja 2014 ja Argentiinan cup-mestaruuden vuonna 2010. Hänet valittiin Argentiinan pääsarjan loppuottelujen arvokkaimmaksi pelaajaksi vuosina 2012 ja 2014.
Vuonna 2014 Campazzo siirtyi kolmivuotisella sopimuksella Espanjan pääsarjajoukkue Real Madridiin. Campazzon aikana Real Madrid on menestynyt muun muassa voittamalla Espanjan mestaruuden vuosina 2015, 2018 ja 2019, Espanjan cup-mestaruuden vuonna 2015 ja Espanjan supercupin mestaruuden vuosina 2014 ja 2018. Vuonna 2019 Campazzo valittiin Espanjan pääsarjafinaalien arvokkaimmaksi pelaajaksi ja sarjan kauden ykköstähdistöviisikkoon. Real Madrid pelasi myös yksityistä Euroliigaa, jonka mestaruuden seura ja Campazzo voittivat vuosina 2015 ja 2018.
Elämä ja ura > Maajoukkue

Campazzo on edustanut Argentiinan miesten maajoukkuetta yli vuosikymmenen ajan. Maajoukkueessa Campazzo on saavuttanut muun muassa MM-hopeaa Kiinassa 2019 ja kolme mitalia Amerikan-mestaruuskilpailuista. Lisäksi hän on kuulunut Argentiinan kokoonpanoon muun muassa Lontoon kesäolympialaisissa 2012, Rio de Janeiron kesäolympialaisissa 2016 ja Espanjan MM-kilpailuissa 2014.
Aiheesta muualla

Kuvia tai muita tiedostoja aiheesta Facundo Campazzo Wikimedia Commonsissa
Facundo Campazzo Kansainvälinen olympiakomitea. (englanniksi)
Profiili Argentiinan olympiakomitea (espanjaksi)
Profiili eurobasket.com (englanniksi)
Argentiinan joukkue – Koripallon MM-kilpailut 2019
1 Caffaro ·
3 Vildoza ·
4 Scola ·
7 Campazzo ·
8 Laprovíttola ·
9 Brussino ·
10 Fjellerup ·
12 Delía ·
14 Deck ·
25 Redivo ·
29 Garino ·
83 Gallizzi ·
Valmentaja Hernández
Fairfield (Kalifornia)

| Fairfield |
| --- | --- |


Valtio:  Yhdysvallat
Osavaltio:  Kalifornia
Piirikunta:  Solanon piirikunta
Hallinto:  
 – Pormestari:  Harry T. Price
Pinta-ala:  
 – Kokonaispinta-ala:  97 475 km²
 – Josta vettä:  2 635 km² 
Väkiluku (2010):  105 321
 – Väestötiheys:  1 100 as./km²
Aikavyöhyke:  UTC−8
 
 www.fairfield.ca.gov 
Infobox OKVirheellinen NIMI-arvo: 
Fairfield on kaupunki Solanon piirikunnassa Kaliforniassa lähellä viininviljelysaluetta Napa-laaksoa. Vuoden 2000 väestönlaskennassa sen asukasluku oli 96 178. Asukastiheys oli tuolloin 986,3/km². Kaupungin  pinta-ala on 98,8 km², josta vettä 3,3 km².
Kaupungin on perustanut 1859 kapteeni Robert H. Waterman. Siellä on Travisin lentotukikohta ja Jelly Belly -makeistehdas. Sen sisarkaupunki on Suisun City, joka on sen naapurikaupunki.
Texas Street.
Solanon piirikunnan virastotalo.
Jelly Belly-makeistehdas.
Yhdysvaltain ilmavoimien kuljetuskone Travisin lentotukikohdalla.
Aiheesta muualla

Kuvia tai muita tiedostoja aiheesta Fairfield (Kalifornia) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fairfield, California
Käännös suomeksi
Fairfieldin piirikunta (Etelä-Carolina)

Fairfieldin piirikunta (engl. Fairfield County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 22 347 vuonna 2019. Piirikunnan hallintokeskus on Winnsboron kylä. Piirikunta perustettiin vuonna 1785.
Aiheesta muualla

Kuvia tai muita tiedostoja aiheesta Fairfieldin piirikunta (Etelä-Carolina) Wikimedia Commonsissa
Ester Peltonen

Ester Josefina Peltonen, o.s. Drugg, sukunimi 1913–1921 Linnankoski, vuodesta 1921 Koskelainen (20. heinäkuuta 1872 Salo – 18. toukokuuta 1943) oli suomalainen opettaja ja kirjallisuuden suomentaja.
Peltonen oli suomenkielen opettajana Helsingin Suomalaisessa Yhteiskoulussa ja toimi sittemmin kääntäjänä.
Peltosen (Linnankosken) vanhemmat olivat kauppias Anton Drugg ja Selma Josefina Lönnberg. Hän kävi tyttökoulun (1887) valmistui Helsingin suomalaisesta jatko-opistosta 1892. Hän suoritti yliopistossa arvosanoja eri aineissa. Hän toimi vuosina 1892–1896 Joensuun tyttökoulussa historian, maantiedon ja ruotsin opettajana, Porvoon yhteiskoulussa 1914–1919 hän opetti samoja aineita. Helsingin suomalaisessa yhteiskoulussa hän oli 1914–1919 suomen kielen opettajana ja samaan aikaan Helsingin työväenopiston opettajana. Hän oli Suomalaisuuden liiton sihteeri (toiminnanjohtaja) 1917–1919.
Peltonen oli naimisissa vuodesta 1899 kirjailija Johannes Linnankosken (oikea nimi Vihtori Peltonen) kanssa. Tämän kuoltua 1913 hän otti sukunimekseen tämän kirjailijanimen Linnankoski. Hän oli naimisissa vuodesta 1921 kirjailija, päätoimittaja ja kansanedustaja Yrjö Koskelaisen kanssa. He ostivat 1920-luvun lopulla nykyisen Vantaan Päiväkummun kaupunginosan alueella sijainneen noin 20 hehtaarin suuruisen Lövkull-nimisen tilan. Ester Koskelainen antoi tilalle suomenkielisen nimen Päiväkumpu joka vakiintui 1930-luvulla koko alueen nimeksi.
Teokset

Nimellä Ester Peltonen::
Ruotsinkielen alkeisopetus: metoodisia muistiinpanoja V. Vasenius'en alkeiskurssiin.Otava 1898
Kuinka lapsista kelpo ihmisiä kasvatetaan; P. H. Ritterin mukaan. Kyläläisten kirjasia n:o 8. WSOY 1899, 2. painos 1905
Sananen Suomen lapsille. Kyläläisten kirjasia n:o 9. WSOY 1899
Nimellä Ester Linnankoski:
Johannes Linnankoski: Kootut teokset 4: sisältää sanomalehti- ja yhteiskunnallisia kirjotuksia, puheita, kaunokirjallisia ja esteettisiä kirjotuksia, toim. Ester Linnankoski. WSOY 1917, 1921
Vastaako nuorisoseuratyö tällä hetkellä ajan vaatimuksia?. Tekijä, Helsinki 1920
Suomennoksia

Nimellä Ester Peltonen::
P. H. Ritter: Lastemme kasvatus: kasvatusopillisia mietelmiä; hollannin kielestä suom. Ester Peltonen. WSOY 1900, 2. painos 1913, 3. painos 1927
Jakob Paulli: Jeesuksen vertauksia: hartauskirja. Söderström, Porvoo 1902
Pelle Molin: Tunturikertomuksia. WSOY 1902
Marie von Ebner-Eschenbach: Kunnon lapsi. WSOY 1903
Theodor Storm: Rannikon ratsastaja: pohjoisfriisiläinen tarina. WSOY 1903
George Sand: Pikku Fadette: kyläkertomus; ranskankielestä suom. Ester Peltonen. WSOY 1904
Zacharias Topelius: Joulunviettoa kahleissa. Kyläläisten kirjasia n:o 59. WSOY 1905
Zacharias Topelius: Pieniä kirjoitelmia: 1-9 vihko. WSOY 1905
Otto Ludvig: Heleija: kertomus Thüringiläisestä kansanelämästä. WSOY 1908
John William Nylander: Merenkyntäjiä: muistelmia ja kertomuksia. WSOY 1913
C. M. Peterson: Ugglehult: pienviljelyksen mallitalo: 1-2 osa; suomeksi toimittaneet Ester ja Wihtori Peltonen. WSOY 1913
Nimellä Ester Linnankoski:
Henrik Scharling: Nöddebon pappilassa uudenvuoden aikaan; 15:nnestä tanskalaisesta painoksesta suomentanut Ester Linnankoski. WSOY 1916, 1934
Nimellä Ester Koskelainen:
Pär Lagerkvist: Kuolleet, jotka etsivät Jumalaa. WSOY 1935
Ronald Fangen: Mies rakasti vanhurskautta. WSOY 1935
Ronald Fangen: Kaksintaistelu. WSOY 1937
Aiheesta muualla

Lisää luettavaa aiheesta Ester Peltonen on Wikiaineistossa
Skantz

Skantz on pääasiassa Ruotsissa ja Suomessa esiintyvä sukunimi. Nimestä on olemassa useita variantteja mm. Skans, Skanz, Skants sekä Skantsi. Nimi on  Ruotsin vallan aikainen sotilasnimi ja viittaa keskiaikaiseen linnoitteeseen,  Skanssiin.